CELEX: 32017D2187
Language: fi
Date: 2017-11-16 00:00:00
Title: Komission täytäntöönpanopäätös (EU) 2017/2187, annettu 16 päivänä marraskuuta 2017, jäsenvaltioiden valtuuttamisesta säätämään poikkeuksia neuvoston direktiivin 2000/29/EY tietyistä säännöksistä siltä osin kuin on kyse havupuuta (Coniferales) olevasta pakkausmateriaalista Amerikan yhdysvalloista peräisin olevien, Yhdysvaltojen puolustusministeriön valvonnassa olevien ampumatarvikelaatikoiden muodossa annetun täytäntöönpanopäätöksen (EU) 2015/179 voimassaoloajan jatkamisesta (tiedoksiannettu numerolla C(2017) 7489)

24.11.2017   
            
            
               FI
            
            
               Euroopan unionin virallinen lehti
            
            
               L 309/19
            
         KOMISSION TÄYTÄNTÖÖNPANOPÄÄTÖS (EU) 2017/2187,
   annettu 16 päivänä marraskuuta 2017,
   jäsenvaltioiden valtuuttamisesta säätämään poikkeuksia neuvoston direktiivin 2000/29/EY tietyistä säännöksistä siltä osin kuin on kyse havupuuta (Coniferales) olevasta pakkausmateriaalista Amerikan yhdysvalloista peräisin olevien, Yhdysvaltojen puolustusministeriön valvonnassa olevien ampumatarvikelaatikoiden muodossa annetun täytäntöönpanopäätöksen (EU) 2015/179 voimassaoloajan jatkamisesta
   
      
         (tiedoksiannettu numerolla C(2017) 7489)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan ensimmäisen luetelmakohdan,
   sekä katsoo seuraavaa:
   
               (1)
            
            
               Poiketen siitä, mitä direktiivin 2000/29/EY 5 artiklan 1 kohdassa, luettuna yhdessä kyseisen direktiivin liitteessä IV olevan A osan I jakson 2 kohdan kanssa, säädetään, jäsenvaltiot voivat komission täytäntöönpanopäätöksen (EU) 2015/179 (2) mukaisesti sallia tietyin edellytyksin, että niiden alueelle tuodaan Amerikan yhdysvalloista peräisin olevia puisesta pakkausmateriaalista tehtyjä ampumatarvikelaatikoita.
            
         
               (2)
            
            
               Koska luvan antamista puoltavat olosuhteet vallitsevat edelleen eikä mitään sellaista uutta ole tiedossa, joka antaisi aihetta tarkistaa kyseisiä erityisedellytyksiä, luvan voimassaoloa olisi jatkettava.
            
         
               (3)
            
            
               Täytäntöönpanopäätöksen (EU) 2015/179 soveltamisesta saadun kokemuksen ja Yhdysvaltojen toimivaltaisen viranomaisen toimittamien tietojen perusteella on aiheellista jatkaa luvan voimassaoloa 3 vuodella.
            
         
               (4)
            
            
               Sen vuoksi täytäntöönpanopäätöstä (EU) 2015/179 olisi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen (EU) 2015/179 7 artiklassa päivämäärä ”31 päivänä joulukuuta 2017” päivämäärällä ”31 päivänä joulukuuta 2020”.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä marraskuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös (EU) 2015/179, annettu 4 päivänä helmikuuta 2015, jäsenvaltioiden valtuuttamisesta säätämään poikkeuksia neuvoston direktiivin 2000/29/EY tietyistä säännöksistä siltä osin kuin on kyse havupuuta (Coniferales) olevasta pakkausmateriaalista Amerikan yhdysvalloista peräisin olevien, Yhdysvaltojen puolustusministeriön valvonnassa olevien ampumatarvikelaatikoiden muodossa (EUVL L 30, 6.2.2015, s. 38).